खैर पीसा में शामिल होने की खवर पूरे देश के स्‍कूली बच्‍चों के लिए बहुत उत्‍साहवर्धक है। वर्ष 2021 में यह परीक्षा भारत में चंडीगढ़ में होगी। चंडीगढ़ चुनने का कारण बेहतर शहर, व्‍यवस्‍था के साथ-साथ केवल हिन्‍दी और अंग्रेजी में उपलब्‍ध सुविधा भी है। यह परीक्षा केवल दो घंटे की होती है और इसमें शामिल विषय हैं-विज्ञान, गणित और सामान्‍य रीडिंग। हमारी पूरी स्‍कूली शिक्षा को भी इससे पुनरालोकन का अवसर मिलेगा। जैसे विज्ञान में रटे हुए सिद्धांत नियमों की वजाय वैज्ञानिक गतिविधियों, प्रयोगों, तथ्‍यों की रोानी में विश्‍लेषणात्‍मक प्रश्‍न पूछ जाते हैं। वैसा ही गणित और रीडिंग में। लक्ष्‍य बच्‍चे की समझ और रचनात्‍मकता को जांचना है। सिंगापुर, जापान के बच्‍चे इन सभी मापदंडों पर भारतीय बच्‍चों से मीलों आगे हैं और उसी अनुपात में ये देश- अपनी वैज्ञानिक, सामाजिक, आर्थिक प्रगति में। इसलिए यह कहकर इस परीक्षा से वॉयकाट करना कि यूरोपीय अमेरिकी पैटर्न की शिक्षा को प्रोत्‍साहित करती है, सरासर गलत है। अमेरिका, यूरोप भी चीन, सिंगापुर, जापान से बहुत पीछे हैं। जैसे एशिया के इन देशों ने पश्चिम से सीखकर अपनी विज्ञान, गणित मातृ भाषा की शिक्षा में परिवर्तन किए हैं। भारत के लिए भी सीखने का मौका है।